Adelaida García Morales

Adelaida García Morales (1945 Badajoz, Hispaania – 22. september 2014 Dos Hermanas, Sevilla, Hispaania) oli hispaania kirjanik. Kuni 10. eluaastani Adelaida García Morales koolis ei käinud, vaid teda õpetas kodus ema. 13-aastaselt kolis ta Sevillasse, kust olid pärit tema vanemad ning kus ta elas suure osa oma noorusest. Seal õppis ta püha Teresa koolis, hiljem Murillo keskkoolis ja humanitaarteadusi õppis ta kaks esimest aastat Fábrica de Tabacos loengusaalides. Neil aastatel liitus ta Esperpento teatrigrupiga, kuhu kuulusid ka Alfonso Guerra, Carmen Reina, Gualberto García y Amparo Rubiales. 1960. aastate lõpus kolis Adelaida García Morales Madridi ning jätkas sealses ülikoolis humanitaarteaduste õpinguid kuni lõpetamiseni 1970. aastal. Ülikoolis tutvus ta Agustín García Calvoga, kes tutvustas talle anarhismi. 1972. aastal õppis ta stsenaristikat (Escuela Oficial de Cinematografía) ja lõi suhte režissöör Víctor Ericega, kellest sai rohkem kui 20 aastaks tema elukaaslane. Ta töötas keskkooli hispaania keele ja filosoofia õpetajana; oli modell ja näitleja ning ka OPECi tõlkija Alžeerias. Ehkki Adelaida García Morales debüteeris kirjandusmaastikul 1981. aastal, pälvis ta tunnustuse 1985. aastal raamatu eest, mis koosnes kahest jutust: "El sur" ("Lõunas") ja "Bene". Esimese loo viis tema tolleaegne elukaaslane Víctor Erice kinoekraanidele sama pealkirjaga, "El sur". Tema järgmine teos, "El silencio de las sirenas" (mille tegevustik leiab aset La Alpujarra regioonis Capileiras – kohas, kus ta elas koos Ericega 1960. aastate lõpus viis aastat), võitis auhinnad Premio Herralde de Novela ja ka Premio Ícaro (rajatud ajalehe Diario 16 poolt). 1995. aastal ta lahutas abielu Víctor Ericega ning mõne aja pärast läks ta oma vanima lapsega elama Dos Hermanasesse (Sevillas). Ta suri 22. septembril 2014 Dos Hermanases südamerabandusse. 2016. aastal ilmus kirjanik Elvira Navarro poolt romaan "Los últimos días de Adelaida García Morales", mis kirjaniku enda sõnutsi ei ole elulugu, vaid fiktsioon, "lugu, mis sarnaneb pseudodokumentaalile", milles "kogu jutustus on vale ja seda ei tohiks mingil juhul lugeda kui Adelaida García Moralesi viimaste päevade kroonikat". Teost kritiseeris teravalt Víctor Erice, kuna sisu ei vasta pealkirjale. Eesti keeles on ilmunud Loomingu Raamatukogus tema jutustused "Lõunas" ("El sur") ja "Bene" 1998. aastal; tõlkija Lembit Liivak. "Archipiélago" (1981), Premio Sésamo 1981 finalist "El Sur" ("Lõunas") ja "Bene" (1985, Anagrama) "El silencio de las sirenas" (1985, Anagrama): Premio Herralde 1985 ja Premio Ícaro 1985 "La lógica del vampiro" (1990, Anagrama) "Las mujeres de Héctor" (1994, Anagrama) "La tía Águeda" (1995, Anagrama) "Nasmiya" (1996, Plaza y Janés) "El accidente" (1997, Anaya) "La señorita Medina" (1997, Plaza y Janés) "El secreto de Elisa" (1999, Debate) "Una historia perversa" (2001, Planeta) "El testamento de Regina" (2001, Debate) "Mujeres solas" (1996, Plaza y Janés) "La carta". Jutustus teoses "Vidas de mujer" (1998, Alianza) "El legado de Amparo". Jutustus teoses "Mujeres al alba" (1999, Alfaguara) "La mirada". Jutustus teoses "Don Juan. Relatos" (2008, 451 Editores) Juristo, Juan Ángel (24. september 2014). "Fallece Adelaida García Morales, la autora de «El sur»". ABC (hispaania keeles).{{netiviide}}: CS1 hooldus: tundmatu keel (link) Lucas, Antonio (17. september 2016). "Adelaida García Morales, enigma y desolación". El Mundo (hispaania keeles).{{netiviide}}: CS1 hooldus: tundmatu keel (link) Erice, Víctor (3. oktoober 2016). "Una vida robada". El País (hispaania keeles). Vaadatud 13. oktoober 2016.{{netiviide}}: CS1 hooldus: tundmatu keel (link) "Lõunas. Bene". vanaraamat. Vaadatud 16. jaanuar 2021.